ELEMENTI I MJERILA ZA VRJEDNOVANJE VLADANJA UČENIKA

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (NN br. 2010.) Učiteljsko vijeće OŠ Vugrovec-Kašina (u daljnjem tekstu Škola), na prijedlog Školskog tima za kvalitetu, donijelo je dana 31. kolovoza 2018. Odluku o elementima i mjerilima za vrjednovanje vladanja učenika za školsku godinu 2018./2019.

Napomena: Izrazi koji se u ovom dokumentu koriste za osobe u muškome rodu, neutralni su i odnose se na osobe muškoga i ženskoga spola.

## 1. UVOD

U skladu s navedenim Pravilnikom ističemo sljedeće:

1. Vrjednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim i prihvaćenim načinima, postupcima i elementima, a sastavnice su:
   1. praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih suradnika
   2. provjeravanje, tj. procjena napretka u ponašanju učenika i postignute razine kompetencija na temelju praćenja, na sjednicama Razrednih vijeća, školskih povjerenstava, te individualnim razgovorima s roditeljima i učenicima
   3. ocjenjivanje, tj. pridavanje opisne vrijednosti uzorno, dobro, loše rezultatima praćenja učenikovog ponašanja prema sastavnicama ocjenjivanja vladanja.

Bilješke o ponašanju učenika u e-Dnevnicima rada razrednih odjela pišu se u rubrici za napomene ili u bilješkama za svaki nastavni predmet za opisno praćenje učenika. Bilješke treba voditi stručno, te jasno i razumljivo za roditelje i učenike. Bilješke sadrže podatke o učeniku (inicijale učenika) mjesto i vrijeme ponašanja/događaja, opis ponašanja i poduzetih mjera, te potpis osobe (razrednik, predmetni/dežurni učitelj, stručni suradnik) koja je uočila i upisala određeno ponašanje. Ne smiju vrijeđati niti etiketirati učenika. O bilješkama o ponašanju učenika roditelje informira razrednik.

1. Načini, postupci i elementi vrjednovanja vladanja učenika proizlaze iz Nastavnoga plana i programa Škole, Školskog kurikula, navedenoga Pravilnika i pravila ponašanja učenika koje Škola određuje Kućnim redom Škole. Elemente vladanja učenika, te načine i postupke vrjednovanja predlažu svi učitelji škole (tj. stručni aktivi), Školski tim za kvalitetu ih objedinjuje i usklađuje na razini Škole, a Učiteljsko vijeće razmatra, definira/redefinira i usvaja.
2. Aktivnosti u procesu vrjednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu osobnost i dajući svakomu učeniku jednaku priliku.
3. Načine, postupke i elemente vrjednovanja učenika s teškoćama, koji savladavaju individualne programe i posebne kurikule uključujući i vladanje, učitelji/stručni suradnici trebaju primjeriti teškoći i osobnosti učenika.
4. Razrednik zaključuje ocjenu vladanja učenika, uz mišljenje Razrednoga vijeća. U zapisniku sjednice toga Razrednoga vijeća razrednik upisuje uz odgovarajuću točku dnevnog reda napomenu „ocjene vladanja zaključio razrednik uz mišljenje i suglasnog Razrednoga vijeća“, tj. navodi po potrebi naglaske i zaključke iz rasprave o ocjeni vladanja za pojedinog učenika (ako ne postoji suglasnost oko ocjene).

Razrednik ima obavezu:

1. na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i mjerilima ocjenjivanja vladanja učenika
2. na kraju nastavne godine (na zadnjem satu razrednika na kraju nastavne godine) javno zaključiti i priopćiti, te obrazložiti ocjenu vladanja svakom učeniku, te u odgovarajuću rubriku e-Dnevnika za sat razrednika upisati „javno zaključivanje i priopćavanje ocjena vladanja učenika“
3. redovito informirati roditelje o vladanju učenika, dogovarati i poduzimati mjere za unaprjeđivanje vladanja učenika, te voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju nastavne godine.
4. Učenik ima pravo znati elemente ocjenjivanja, kao i načine i postupke vrjednovanja vladanja. Učenik je dužan pridržavati se svih pravila koja se odnose na načine i postupke vrjednovanja, te na pravila ponašanja učenika u školi. Ukoliko se učenik ne pridržava pravila, učitelj/razrednik/stručni suradnik može predložiti određenu pedagošku mjeru razredniku, Razrednome ili Učiteljskome vijeću, koje može donijeti odluku o izricanju pedagoške mjere učeniku.
5. Roditelj ima pravo znati elemente ocjenjivanja, kao i načine i postupke vrjednovanja vladanja. O načinima i postupcima vrjednovanja i ocjenjivanja vladanja roditelje informira razrednik na roditeljskim sastancima i individualnim informativnim razgovorima. Roditelji imaju pravo uputiti primjedbe, komentare i sugestije o vrjednovanju vladanja učenika koje podnose ravnatelju i/ili Vijeću roditelja.
6. Ravnatelj i stručni suradnici Škole dužni su tijekom nastavne godine pratiti provođenje odredbi navedenog Pravilnika koje se odnose na vrjednovanje vladanja učenika. Ravnatelj je dužan razmotriti svaku pisanu predstavku roditelja ili Vijeća roditelja koja se odnosi na načine i postupke vrjednovanja vladanja učenika i pisano odgovoriti najkasnije u roku od 15 dana od dana zaprimanja predstavke.
7. Elementi i mjerila vrjednovanja vladanja učenika dostupni su učenicima i roditeljima na web stranici Škole.

## 

## 2. ELEMENTI OCJENJIVANJA VLADANJA UČENIKA

su:

1. odnos učenika prema učenju i radu
2. odnos prema drugim učenicima
3. odnos prema učiteljima i drugim djelatnicima Škole
4. odnos prema vlastitoj i tuđoj imovini, društvenom i prirodnom okružju, te poštivanje pravila Kućnog reda Škole.

3. MJERILA ZA OCJENJIVANJE VLADANJA UČENIKA

po pojedinim elementima:

1. ODNOS PREMA UČENJU I RADU

|  |  |  |
| --- | --- | --- |
| UZORNO | DOBRO | LOŠE |
| Učenik REDOVITO… | Učenik POVREMENO… | Učenik UČESTALO…. |
| 1.…pohađa i ne kasni na nastavu, te na ostale oblike odgojno‐obrazovnog rada u Školi | 1….neopravdano izostaje i/ili kasni na nastavu, te na druge oblike odgojno-obrazovnog rada u Školi | 1….ne pohađa i/ili kasni na nastavu, te na ostale oblike odgojno‐obrazovnog rada u Školi |
| 2.…ima primjeren i odgovoran odnos prema učenju i radu (uči redovito, izvršava dogovorene zadatke, piše domaće zadaće, nosi potreban pribor i opremu za TZK) | 2….ima neprimjeren i neodgovoran odnos prema učenju i radu (ne uči redovito, ne izvršava dogovorene zadatke, ne piše domaće zadaće, ne nosi potreban pribor i opremu za TZK) ali reagira na poticaj učitelja/stručnog suradnika i nastoji promijeniti taj odnos | 2….ima neprimjeren i neodgovoran odnos prema učenju i radu (ne uči redovito, ne izvršava dogovorene zadatke, ne piše domaće zadaće, ne nosi potreban pribor i opremu za TZK) te ni na poticaj učitelja/stručnog suradnika ne nastoji promijeniti taj odnos |
| 3.…poštuje dogovorena pravila ponašanja za vrijeme nastave i drugih oblika odgojno obrazovnog rada u Školi (aktivno sudjeluje u radu, pozorno prati nastavu, pristojan je u komunikaciji s učiteljima i drugim učenicima, svojim ponašanjem pridonosi radnoj atmosferi i kvaliteti učenja u razredu, ne koristi mobitel, slušalice i multimedijska sredstva osim u svrhu nastave uz dopuštenje nastavnika) | 3….ne poštuje dogovorena pravila ponašanja za vrijeme nastave i drugih oblika odgojno obrazovnog rada u Školi (ometa nastavni proces svojim ponašanjem, neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu, koristi mobitel, slušalice i multimedijska sredstva ), ali reagira na poticaj učitelja/stručnog suradnika i nastoji promijeniti taj odnos | 3….ne poštuje dogovorena pravila ponašanja za vrijeme nastave i drugih oblika odgojno‐obrazovnog rada u Školi (ometa nastavni proces svojim ponašanjem, neprimjereno komunicira s učiteljima i drugim učenicima, narušava radnu atmosferu i negativno utječe na kvalitetu učenja u razredu, koristi mobitel, slušalice i multimedijska sredstva) te ni na poticaj učitelja/stručnog suradnika ne nastoji promijeniti taj odnos |
| 4....surađuje, sudjeluje u timskom radu, zajedničkim aktivnostima i pomaže drugim učenicima u učenju, te ih potiče na uključivanje u projekte i aktivnosti tijekom izvođenja izvanučioničke nastave. | 4….odbija suradnju, timski rad, zajedničke aktivnosti i pomoć drugim učenicima, ali prema potrebi prihvaća poticaj na uključivanje u projekte i aktivnosti tijekom izvođenja izvanučioničke nastave. | 4….odbija suradnju, timski rad, zajedničke aktivnosti i pomoć drugim učenicima, te ne prihvaća poticaj za uključivanje u projekte i aktivnosti tijekom izvođenja izvanučioničke nastave. |
| 5….prihvaća odgovornost za rezultate svog učenja i rada, te je spreman ispraviti pogrješke | 5….treba poticaj za prihvaćanje odgovornosti za rezultate svog učenja i rada, te ispravljanje pogrješaka | 5….ne prihvaća odgovornost za rezultate svog učenja i rada, te ne želi ispraviti svoje pogrješke |

REDOVITO znači da je učenik opravdano zapisan zbog kršenja pravila u e-Dnevnik najviše 2 puta u polugodištu, tj. ukupno najviše 5 puta tijekom nastavne godine.

POVREMENO znači da je učenik opravdano zapisan zbog kršenja pravila u e-Dnevnik najviše 3-7 puta u polugodištu ukupno iz svih predmeta, tj. ukupno najviše 14 puta tijekom nastavne godine.

UČESTALO znači da je učenik opravdano zapisan zbog kršenja pravila u e-Dnevnik 8 i više puta u polugodištu, tj. više od 15 puta tijekom nastavne godine.

1. ODNOS PREMA DRUGIM UČENICIMA

|  |  |  |
| --- | --- | --- |
| UZORNO | DOBRO | LOŠE |
| Učenik REDOVITO…. | Učenik POVREMENO… | Učenik UČESTALO… |
| 1….prijateljski se odnosi prema drugim učenicima i spreman je pomoći | 1….treba poticaj za prijateljsko ponašanje i pomaganje drugim učenicima | 1….ne pokazuje prijateljski odnos prema drugim učenicima, nije im spreman pomoći, te ne reagira i ne mijenja takav odnos ni na poticaj |
| 2….svojim ponašanjem i načinom komuniciranja s drugim učenicima predstavlja uzor | 2….pokazuje neprimjereno ponašanje i neprimjereni način komuniciranja s drugim učenicima | 2….pokazuje neprimjereno ponašanje i način komunikacije s drugim učenicima, te se oni zbog toga osjećaju loše (nameće drugima svoju volju, viče, koristi vulgarne izraze, vrijeđa, ruga se, prijeti, gura, udara, …) |
| 3….poštuje prava i različitosti drugih učenika i ima visoko razvijenu toleranciju | 3….ne poštuje prava i različitosti drugih učenika, te iskazuje netoleranciju prema drugima | 3….ugrožava prava i ne poštuje različitosti drugih učenika, te iskazuje netoleranciju prema drugima |
| 4….ne izaziva sukobe i nije nasilan prema drugim učenicima, te nastoji spriječiti/riješiti sukobe i/ili nasilje među učenicima na prihvatljiv način | 4….izaziva sukobe i/ili je nasilan prema drugim učenicima, te sukobe i/ili nasilje među učenicima ne sprječava | 4….izaziva sukobe i/ili je nasilan prema drugim učenicima, te sukobe i/ili nasilje ne sprječava nego ih rješava na neprihvatljiv način |
| 5….prihvaća, aktivno sudjeluje i dobro surađuje u zajedničkim aktivnostima s drugim učenicima (humanitarne i druge akcije, projekti, volontiranje i sl.) | 5….ne prihvaća i ne sudjeluje aktivno u zajedničkim aktivnostima s drugim učenicima (humanitarne i druge akcije, projekti, volontiranje i sl.), ali prema potrebi prihvaća poticaj za uključivanje | 5….ne prihvaća i ne sudjeluje aktivno u zajedničkim aktivnostima s drugim učenicima (humanitarne akcije, projekti, volontiranje i sl.), te se ne uključuje ni na poticaj |
| 6….prihvaća odgovornost za svoje pogrješke u ponašanju prema drugim učenicima i spreman ih je ispraviti | 6….ne prihvaća odgovornost za svoje pogrješke u ponašanju prema drugim učenicima i treba poticaj za njihovo ispravljanje | 6….ne prihvaća odgovornost za svoje pogrješke u ponašanju prema drugim učenicima i nije ih spreman ispraviti, sklon je optuživati druge i prebacivati odgovornost na njih |
| 7….ne ponavlja pogrješke na koje je upozoren | 7….ponavlja pogrješke na koje je već upozoren, ali ih nakon upozorenja ispravlja i ne ponavlja | 7….ponavlja pogrješke unatoč upozorenjima o neprimjerenosti ponašanja i poticajima da ih ispravi |
|  |  | 8. Učenik svojim ponašanjem ugrožava svoju i sigurnost drugih učenika. |

REDOVITO znači da je učenik opravdano zapisan zbog kršenja pravila u e-Dnevnik najviše 2 puta u polugodištu, tj. ukupno najviše 5 puta tijekom nastavne godine.

POVREMENO znači da je učenik opravdano zapisan zbog kršenja pravila u e-Dnevnik najviše 3-7 puta u polugodištu ukupno iz svih predmeta, tj. ukupno iz svih predmeta najviše 14 puta tijekom nastavne godine.

UČESTALO znači da je učenik opravdano zapisan zbog kršenja pravila u e-Dnevnik 8 i više puta u polugodištu, tj. više od 15 puta tijekom nastavne godine.

* Mjerila za ocjenjivanje vladanja učenika usklađena su s Pravilnikom o kriterijima za izricanje pedagoških mjera kao i Pravilnikom o izmjeni Pravilnika o kriterijima za izricanje pedagoških mjera

<http://www.azoo.hr/images/razno/Pravilnik_o_kriterijima_za_izricanje_pedagoskih_mjera_NN_br_94_2015.pdf>

<http://www.azoo.hr/images/stories/Pravilnik_o_izmjeni_Pravilnika_o_kriterijima_za_izricanje_pedagoskih_mjera.pdf>

1. ODNOS PREMA UČITELJIMA I OSTALIM DJELATNICIMA ŠKOLE

|  |  |  |
| --- | --- | --- |
| UZORNO | DOBRO | LOŠE |
| Učenik REDOVITO… | Učenik POVREMENO… | Učenik UČESTALO… |
| 1….kulturno se ponaša i na primjeren način komunicira s učiteljima i drugim djelatnicima, te gostima Škole | 1….ne ponaša se kulturno i ne komunicira na primjeren način s učiteljima i drugim djelatnicima, te gostima Škole | 1….ne ponaša se kulturno i ne komunicira na primjeren način s učiteljima i drugim djelatnicima, te gostima Škole |
| 2….pozitivno reagira i poštuje upute i zahtjeve koje mu učitelji i/ili drugi djelatnici Škole postavljaju, a koje su u skladu s pravnim propisima i Kućnim redom Škole | 2….ne reagira i ne poštuje upute i zahtjeve koje mu učitelji i/ili drugi djelatnici Škole postavljaju, a koje su u skladu s pravnim propisima i Kućnim redom Škole | 2….ne reagira i ne poštuje upute i zahtjeve koje mu učitelji i/ili drugi djelatnici Škole postavljaju a koje su u skladu s pravnim propisima i Kućnim redom Škole |
| 3….uvažava autoritet učitelja i  drugih djelatnika Škole | 3….ne uvažava autoritet učitelja i drugih djelatnika Škole | 3….ne uvažava autoritet učitelja i drugih djelatnika Škole |
| 4….ponaša se izuzetno uljudno prema učiteljima i drugim  djelatnicima Škole | 4….ponaša se neprimjereno prema učiteljima i drugim djelatnicima Škole, ali kada pogriješi, prihvaća upozorenje i odgovornost te se trudi ispraviti i ne ponoviti neprimjereno ponašanje | 4….ponaša se nasilno prema učiteljima i drugim djelatnicima Škole (viče, vrijeđa, prijeti, neovlašteno snima, koristi Internet za vrijeđanje i narušavanje ugleda Škole i djelatnika Škole…), ali ne prihvaća odgovornost i unatoč upozorenjima ponavlja neprimjereno ponašanje |

REDOVITO znači da učenik nije zapisan zbog kršenja pravila u e-Dnevnik tijekom nastavne godine.

POVREMENO znači da je učenik opravdano zapisan zbog kršenja pravila u e-Dnevnik najviše 3-7 puta u polugodištu ukupno iz svih predmeta, tj. ukupno iz svih predmeta najviše 14 puta tijekom nastavne godine.

UČESTALO znači da je učenik opravdano zapisan zbog kršenja pravila u e-Dnevnik 8 i više puta u polugodištu, tj. više od 15 puta tijekom nastavne godine.

* Mjerila za ocjenjivanje vladanja učenika usklađena su s Pravilnikom o kriterijima za izricanje pedagoških mjera kao i Pravilnikom o izmjeni Pravilnika o kriterijima za izricanje pedagoških mjera

<http://www.azoo.hr/images/razno/Pravilnik_o_kriterijima_za_izricanje_pedagoskih_mjera_NN_br_94_2015.pdf>

<http://www.azoo.hr/images/stories/Pravilnik_o_izmjeni_Pravilnika_o_kriterijima_za_izricanje_pedagoskih_mjera.pdf>

1. ODNOS PREMA VLASTITOJ I TUĐOJ IMOVINI, DRUŠTVENOME I PRIRODNOM OKRUŽJU, POŠTIVANJE OSTALIH PRAVILA KUĆNOGA REDA ŠKOLE

|  |  |  |
| --- | --- | --- |
| UZORNO | DOBRO | LOŠE |
| UČENIK REDOVITO… | UČENIK POVREMENO… | UČENIK UČESTALO… |
| 1….vodi brigu, čuva i ne uništava vlastitu i tuđu imovinu (drugih učenika, školsku, javnu) | 1….ne vodi brigu, ne čuva i/ili uništava vlastitu i tuđu imovinu (drugih učenika, školsku, javnu) | 1….ne vodi brigu, ne čuva i/ili uništava vlastitu i tuđu imovinu (drugih učenika, školsku, javnu) |
| 2….doprinosi ugledu Škole i kulturno se ponaša u raznim prigodama (školske priredbe, ekskurzije i izleti, posjeti izvan Škole, projekti i dr.) | 2…narušava ugled Škole i ne ponaša se kulturno u raznim prigodama ( školske priredbe, ekskurzije i izleti, posjeti izvan Škole, projekti i dr.) | 2….narušava ugled Škole i ne ponaša se kulturno u raznim prigodama (školske priredbe, ekskurzije i izleti, posjeti izvan Škole, projekti i dr.) |
| 3….poštuje zabranu unošenja i/ili korištenja zabranjenih sredstava prema Kućnome redu Škole u unutrašnji i vanjski prostor Škole | 3….ne poštuje zabranu unošenja i/ili korištenja zabranjenih sredstava prema Kućnome redu Škole u unutrašnji i vanjski prostor Škole | 3….krši zabranu unošenja i/ili korištenja zabranjenih sredstava prema Kućnome redu Škole u unutrašnji i vanjski prostor Škole |
| 4….pokazuje visoku razvijenu društvenu i ekološku svijest i ponaša se u skladu s njome te vodi brigu o društvenom i prirodnom okružju | 4….pokazuje nerazvijenu društvenu i ekološku svijest, ne vodi brigu o društvenome i prirodnom okružju, ali na poticaj prihvaća odgovornost i mijenja ponašanje | 4….pokazuje nerazvijenu društvenu i ekološku svijest, ne vodi brigu o društvenome i prirodnom okružju, te ne prihvaća odgovornost i ne mijenja ponašanje ni nakon upozorenja |
| 5….svojim ponašanjem prema društvenom i prirodnom okružju daje primjer drugim učenicima, upozorava ih na neprimjerena ponašanja i nastoji pozitivno djelovati | 5….u situacijama neprimjerenog odnosa drugih učenika prema društvenome i prirodnom okružju je promatrač, ne reagira i ne potiče pozitivna ponašanja | 5….svojim ponašanjem prema društvenome i prirodnom okružju daje loš primjer drugim učenicima |
| 6. ….vodi brigu o čistoći škole te nosi papuče | 6. …vodi brigu o čistoći škole i nosi papuče | 6. ….ne vodi brigu o čistoći škole i ne nosi papuče |

REDOVITO znači da učenik nije zapisan zbog kršenja pravila u e-Dnevnik tijekom nastavne godine.

POVREMENO znači da je učenik opravdano zapisan zbog kršenja pravila u e-Dnevnik najviše 3-7 puta u polugodištu ukupno iz svih predmeta, tj. ukupno iz svih predmeta najviše 14 puta tijekom nastavne godine.

UČESTALO znači da je učenik opravdano zapisan zbog kršenja pravila u e-Dnevnik 8 i više puta u polugodištu, tj. više od 15 puta tijekom nastavne godine.

* Mjerila za ocjenjivanje vladanja učenika usklađena su s Pravilnikom o kriterijima za izricanje pedagoških mjera kao i Pravilnikom o izmjeni Pravilnika o kriterijima za izricanje pedagoških mjera

<http://www.azoo.hr/images/razno/Pravilnik_o_kriterijima_za_izricanje_pedagoskih_mjera_NN_br_94_2015.pdf>

<http://www.azoo.hr/images/stories/Pravilnik_o_izmjeni_Pravilnika_o_kriterijima_za_izricanje_pedagoskih_mjera.pdf>

Završne odredbe:

UZORNO VLADANJE ima učenik za kojega uz navedene kriterije vrijedi sljedeće:

1. Učenik redovito poštuje Kućni red Škole te školska i razredna pravila u cijelosti.
2. Učenik nema izrečenu pedagošku mjeru tijekom tekuće nastavne godine.

DOBRO VLADANJE ima učenik za kojeg uz navedene kriterije vrijedi i sljedeće:

1. Učenik povremeno ne poštuje i krši Kućni red Škole te školska i razredna pravila.
2. Učeniku je tijekom nastavne godine izrečena pedagoška mjera Opomene i/ili Ukora, nakon čega učenik nije prihvatio odgovornost i nije popravio ponašanje zbog kojega mu je izrečena mjera.

LOŠE VLADANJE ima učenik za kojeg uz navedene kriterije vrijedi sljedeće:

1. Učenik učestalo ne poštuje i krši Kućni red Škole te školska i razredna pravila.
2. Loše vladanje ima učenik kojemu je izrečena mjera Strogog ukora, nakon čega učenik nije prihvatio odgovornost i nije popravio ponašanje zbog kojega mu je izrečena mjera.

Dokument sastavili članovi Školskog tima za kvalitetu uz uvažavanje dostavljenih mišljenja Stručnih aktiva predmetne i razredne nastave.